ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ദ്വാരകയില് ഇന്ത്യ ഇന്റര്നാഷണല് കണ്വെന്ഷന് ആന്ഡ് എക്സ്പോ സെന്ററിനു പ്രധാനമന്ത്രി തറക്കല്ലിട്ടു
ന്യൂഡെല്ഹി ദ്വാരകയില് ഇന്ത്യ ഇന്റര്നാഷണല് കണ്വെന്ഷന് ആന്ഡ് എക്സ്പോ സെന്ററിനു പ്രധാനമന്ത്രി ശ്രീ. നരേന്ദ്ര മോദി തറക്കല്ലിട്ടു.
(ഈ കേന്ദ്രം ഇന്ത്യയുടെ സാമ്പത്തിക പുരോഗതിയും മൂല്യമേറിയ സാംസ്കാരിക പാരമ്പര്യവും പരിസ്ഥിതിസംരക്ഷണത്തെക്കുറിച്ചു നമുക്കുള്ള ബോധ്യവും പ്രതിഫലിപ്പിക്കുമെന്നു ചടങ്ങില് പ്രസംഗിക്കവേ പ്രധാനമന്ത്രി പറഞ്ഞു. ആഗോള നിലവാരത്തിലുള്ള അടിസ്ഥാനസൗകര്യത്തിനും ബിസിനസ് നടത്തുന്നത് എളുപ്പമാക്കുന്നതിനും പ്രാധാന്യം കല്പിച്ചുകൊണ്ടുള്ള ഗവണ്മെന്റിന്റെ വീക്ഷണത്തിന്റെ ഭാഗമായാണ് ഈ പദ്ധതി നടപ്പാക്കുന്നതെന്നും അദ്ദേഹം പറഞ്ഞു.
രാഷ്ട്രവികസനത്തിനായി മുമ്പില്ലാത്തവിധം ഒരു നിര പദ്ധതികള്ക്കു കേന്ദ്ര ഗവണ്മെന്റ് തുടക്കമിട്ട കാര്യം പ്രധാനമന്ത്രി ഓര്മിപ്പിച്ചു. ഏറ്റവും ദൈര്ഘ്യമേറിയ തുരങ്കം, ദൈര്ഘ്യമേറിയ വാതക പൈപ്പ്ലൈന്, ഏറ്റവും വലിയ മൊബൈല് നിര്മാണ കേന്ദ്രം, എല്ലാ വീടുകളിലും വൈദ്യുതി തുടങ്ങിയ ഉദാഹരണങ്ങള് അദ്ദേഹം എടുത്തുകാട്ടി. നൂതന ഇന്ത്യയുടെ തൊഴില്നൈപുണ്യത്തിന്റെയും വലിപ്പത്തിന്റെയും വേഗത്തിന്റെയും തെളിവാണ് ഇവയെന്നും പ്രധാനമന്ത്രി വ്യക്തമാക്കി.
സമ്മേളനങ്ങള് നടത്താന് പല രാജ്യങ്ങളും ബൃഹത്തായ സംവിധാനങ്ങള് ഒരുക്കിയിട്ടുണ്ടെന്ന് അദ്ദേഹം പറഞ്ഞു. എന്നാല്, അടുത്ത കാലം വരെ ഇന്ത്യ ഇക്കാര്യം ഗൗരവത്തില് എടുത്തിരുന്നില്ലെന്നും പ്രധാനമന്ത്രി ചൂണ്ടിക്കാട്ടി. ഈ സ്ഥിതിക്കു മാറ്റം വരികയാണെന്ന് അദ്ദേഹം കൂട്ടിച്ചേര്ത്തു.
വര്ഷങ്ങളായുള്ള ശ്രമങ്ങളുടെ ഫലമായി നേടിയെടുക്കുന്ന ശക്തമായ സംഘടനാപരവും സ്ഥാപനപരവുമായ ശേഷിയിലൂടെയാണ് ഒരു രാജ്യം പുരോഗമിക്കുകയെന്നു പ്രധാനമന്ത്രി വ്യക്തമാക്കി. ശരിയായ സമയത്തു തീരുമാനങ്ങള് കൈക്കൊള്ളുകയും അവ നടപ്പാക്കുകയും ചെയ്യുക എന്നത് ഇക്കാര്യത്തില് പ്രധാനമാണെന്നും അദ്ദേഹം പറഞ്ഞു.
പൊതുമേഖലാ ബാങ്കുകള് ലയിപ്പിക്കാന് അടുത്തിടെ കൈക്കൊണ്ട തീരുമാനത്തെക്കുറിച്ചു പ്രധാനമന്ത്രി പരാമര്ശിച്ചു. ഇക്കാര്യം രണ്ടര ദശാബ്ദത്തിലേറെയായി ആലോചിച്ചുവരികയാണെങ്കിലും ഇതുവരെ നടപ്പാക്കിയില്ലെന്ന് അദ്ദേഹം വെളിപ്പെടുത്തി. ദേശതാല്പര്യം മുന്നിര്ത്തി കടുത്ത തീരുമാനങ്ങള് കൈക്കൊള്ളേണ്ടിവരുന്ന സാഹചര്യത്തില് പിന്വാങ്ങുന്നതല്ല ഈ ഗവണ്മെന്റിന്റെ രീതിയെന്നു പ്രധാനമന്ത്രി വ്യക്തമാക്കി. ദേശതാല്പര്യം ഏറ്റവും പ്രധാനപ്പെട്ടതായി കണക്കാക്കിയതുകൊണ്ടു മാത്രമാണ് കഴിഞ്ഞ നാലു വര്ഷത്തിനിടെ സര്വതോന്മുഖമായ പുരോഗതി സാധ്യമായതെന്ന് അദ്ദേഹം കൂട്ടിച്ചേര്ത്തു. ജനങ്ങളുടെ താല്പര്യം മുന്നിര്ത്തി ശക്തമായ തീരുമാനങ്ങള് കൈക്കൊള്ളുന്ന രീതി തുടരുമെന്നു പ്രധാനമന്ത്രി പറഞ്ഞു. വെല്ലുവിളികള് ഉണ്ടെങ്കിലും രാജ്യത്തിന്റെ സമ്പദ്വ്യവസ്ഥ ചുവടുറപ്പിച്ചാണു നിലകൊള്ളുന്നതെന്ന് അദ്ദേഹം തുടര്ന്നു വ്യക്തമാക്കി. 'ബിസിനസ് ചെയ്യുന്നത് എളുപ്പമാക്കുന്നതി'നെക്കുറിച്ചു പരാമര്ശിക്കവേ, ഈ ദിശയിലുള്ള പ്രവര്ത്തനം ഗവണ്മെന്റ് ഇപ്പോള് ജില്ലാതലങ്ങളില് ഉള്പ്പെടെ നടപ്പാക്കിവരികയാണെന്നും പ്രധാനമന്ത്രി പറഞ്ഞു.
പ്രത്യേക സേവനങ്ങളും ഫീച്ചറുകളും
ശ്രീ ചിത്ര ഇൻസ്റ്റിറ്റ്യൂട്ടിലെ യുവശാസ്ത്രജ്ഞൻ ‘ബ്രിക്സ് യംഗ് സയന്റിസ്റ്റ് ഫോറം കോൺക്ലേവിൽ”
ശ്രീ ചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്നോളജിയിലെ ബയോ മെഡിക്കൽ വിഭാഗം യുവ ശാസ്ത്രജ്ഞനായ ശ്രീ.അരവിന്ദ് കുമാർ പ്രജാപതി 2022-ലെ 'ബ്രിക്സ് യംഗ് സയന്റിസ്റ്റ് ഫോറം', ചൈന കോൺക്ലേവിൽ, ‘ബയോമെഡിസിൻ’ വിഭാഗത്തിൽ, പങ്കെടുക്കുവാൻ തിരഞ്ഞെടുക്കപ്പെട്ടു
കേന്ദ്ര ശാസ്ത്ര സാങ്കേതിക വകുപ്പും നാഷണൽ ഇൻസ്റ്റിറ്റ്യൂട്ട് ഓഫ് അഡ്വാൻസ് സ്റ്റഡീസും ചേർന്ന് രൂപീകരിച്ച വിദഗ്ദ്ധ സെലക്ഷൻ കമ്മിറ്റിയാണ് ശ്രീ.അരവിന്ദ് കുമാർ പ്രജാപതിയെ തിരഞ്ഞെടുത്തത്.
ബ്രിക്സ് രാജ്യങ്ങളിലെ യുവശാസ്ത്രജ്ഞരുടെ കൂട്ടായ്മ ആയ 'ബ്രിക്സ് യംഗ് സയന്റിസ്റ്റ് ഫോറം', അംഗ രാജ്യങ്ങൾക്കിടയിൽ ഗവേഷണത്തിലൂടെയും നവീകരണത്തിലൂടെയും പൊതുവായ സാമൂഹിക പ്രശ്നങ്ങൾ പരിഹരിക്കുന്നതിന് വേണ്ടിയുള്ള ഒരു പ്രശസ്തമായ ഫോറമാണ്.
ഓരോ വർഷവും ഓരോ വിഷയത്തിന് കീഴിൽ ഇന്ത്യയിൽ നിന്ന് അഞ്ച് യുവ ശാസ്ത്രജ്ഞരെ ഈ ഫോറത്തിലേക്ക് പരിഗണിക്കുന്നു.
ചൈനയാണ് ഈ വർഷം ഓഗസ്റ്റ് 29 മുതൽ സെപ്റ്റംബർ 1 വരെ, ബ്രിക്സ് യുവ ശാസ്ത്രജ്ഞരുടെ ഏഴാമത് ഫോറം സംഘടിപ്പിക്കുന്നത്.
--ND--
(Visitor Counter : 35
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പ്രമുഖ ബാങ്കർ ശ്രീ സുരേഷ് എൻ പട്ടേൽ വിജിലൻസ് കമ്മീഷണറായി സത്യപ്രതിജ്ഞ ചെയ്തു
വിജിലൻസ് കമ്മീഷണറായി ശ്രീ സുരേഷ് എൻ പട്ടേൽ സത്യപ്രതിജ്ഞ ചെയ്തു. സാമൂഹ്യ അകല മാനദണ്ഡങ്ങൾ പാലിച്ച്, വീഡിയോ ലിങ്കു വഴി കേന്ദ്ര വിജിലൻസ് കമ്മീഷണർ ശ്രീ സഞ്ജയ് കോത്താരി സത്യവാചകം ചൊല്ലിക്കൊടുത്തു. സത്യപ്രതിജ്ഞാ ചടങ്ങിൽ വിജിലൻസ് കമ്മീഷണർ ശ്രീ ശരദ് കുമാറും കമ്മീഷനിലെ മറ്റു മുതിർന്ന ഉദ്യോഗസ്ഥരും സംബന്ധിച്ചു.
ശ്രീ പട്ടേലിന് ബാങ്കിംഗ് മേഖലയിൽ മൂന്ന് പതിറ്റാണ്ടിലേറെ പരിചയമുണ്ട്. വിജിലൻസ് കമ്മീഷണറായി നിയമിക്കുന്നതിന് മുമ്പ് റിസർവ് ബാങ്കിന്റെ ബോർഡ് ഫോർ റഗുലേഷൻ ആൻഡ് സൂപ്പർ വിഷൻ ഓഫ് പേയ്മെന്റ് ആൻഡ് സെറ്റിൽമെന്റ് സിസ്റ്റംസ്  സ്ഥിരം ക്ഷണിതാവും, ബാങ്കിംഗ് ആൻഡ് ഫിനാൻഷ്യൽ ഫ്രോഡ്സ്  ഉപദേശക സമിതി അംഗവുമായിരുന്നു.
വിജിലൻസ് കമ്മീഷണറുടെ കാലാവധി നാലു വർഷമോ 65 വയസ്സ് തികയുന്നത് വരെയോ ആണ്. കേന്ദ്ര വിജിലൻസ് കമ്മീഷന് , ഒരു കേന്ദ്രവിജിലൻസ് കമ്മീഷണറും രണ്ട് വിജിലൻസ് കമ്മീഷണർമാരും ഉണ്ടായിരിക്കാം.
രാസവസ്തു, രാസവളം മന്ത്രാലയം
റെമെഡെസിവീറിന്റെ ഉൽപാദനവർദ്ധന ആഭ്യന്തര ലഭ്യത വർദ്ധിപ്പിക്കും - ശ്രീ സദാനന്ദ ഗൗഡ
ന്യൂഡൽഹി , മെയ് 05,2021
കോവിഡ് ചികിത്സയ്ക് ആവശ്യമായ മരുന്നുകൾ, മറ്റ് അവശ്യ മരുന്നുകൾ എന്നിവയുടെ ലഭ്യത അവലോകനം ചെയ്യുന്നതിനുള്ള യോഗത്തിനു കേന്ദ്ര രാസവസ്തു , രാസവള മന്ത്രി ശ്രീ. ഡി. വി സദാനന്ദ ഗൗഡ അധ്യക്ഷത വഹിച്ചു.
റെംഡെസിവിറിന്റെ ഉൽപാദന ശേഷി പ്രതിമാസം 1.03 കോടി വയലുകളായി ഉയർത്തിയതിൽ ഏഴ് നിർമാതാക്കളെ യോഗത്തിൽ ശ്രീ ഗൗഡ അഭിനന്ദിച്ചു, ഒരു മാസം മുമ്പ് ഇത് 38 ലക്ഷം വയലുകളായിരുന്നു .
മെയ് 3 നും മെയ് 9 നും ഇടയിൽ എല്ലാ സംസ്ഥാനങ്ങൾക്കും റെംഡെസിവിറിന്റെ 16.5 ലക്ഷം വയലുകൾ അനുവദിച്ചിട്ടുണ്ടെന്നും അദ്ദേഹം പറഞ്ഞു. 2021 ഏപ്രിൽ മുതൽ 34.5 ലക്ഷം വയലുകൾ ആണ് അനുവദിച്ചത് .
യോഗത്തിൽ മറ്റ് അവശ്യമരുന്നുകളുടെ ലഭ്യതയെ കുറിച്ചും ചർച്ച ചെയ്തു .മറ്റ് അവശ്യ മരുന്നുകളുടെ ലഭ്യത നിരന്തരം നിരീക്ഷിക്കുകയും കരിഞ്ചന്ത , പൂഴ്ത്തിവയ്പ് എന്നിവ സംഭവിക്കുന്നുണ്ടോ എന്ന് പരിശോധിക്കുകയും ചെയ്യേണ്ടതിന്റെ ആവശ്യകതയെക്കുറിച്ച് ശ്രീ ഗൗഡ ഊന്നിപ്പറഞ്ഞു.
കരിഞ്ചന്ത, പൂഴ്ത്തിവയ്പ്പ്, അമിത ചാർജ് ഈടാക്കൽ എന്നിവ തടയുന്നതിന് ഫീൽഡ് പരിശോധനയ്ക്കായി സംസ്ഥാന തലത്തിൽ സംഘങ്ങളെ നിയോഗിക്കാൻ സംസ്ഥാന ഡ്രഗ് കൺട്രോളർമാർക്ക് നിർദ്ദേശം നൽകിയതായി യോഗത്തിൽ പരാമർശിച്ചു . 1.5.2021 വരെ ഇന്ത്യയിലുടനീളം ഇത്തരം പ്രവർത്തികളുമായി ബദ്ധപ്പെട്ട് 78 നടപടികൾ സ്വീകരിച്ചു. അറസ്റ്റുചെയ്യുകയും കേസുകൾ രജിസ്റ്റർ ചെയ്യുകയും , കൂടാതെ മരുന്നുകൾ ,ഒഴിഞ്ഞ കുപ്പികൾ, പണം എന്നിവ പിടിച്ചെടുക്കുകയും ചെയ്തു
IE/SKY
(Visitor Counter : 155
തൊഴില്, ഉദ്യോഗ മന്ത്രാലയം
EPF ലേക്കുള്ള വിഹിതം പത്തുശതമാനമാക്കി കുറച്ചുകൊണ്ടുള്ള വിജ്ഞാപനം ഇറങ്ങി
EPF ലേക്കുള്ള വിഹിതം പത്തുശതമാനമാക്കി കുറച്ചുകൊണ്ടുള്ള വിജ്ഞാപനം ഇറങ്ങി
(ന്യൂഡൽഹി, മെയ് 19, 2020
EPF ലേക്കുള്ള വിഹിതം 12 ൽ നിന്നും പത്തുശതമാനമാക്കി കുറച്ചുകൊണ്ടുള്ള വിജ്ഞാപനം - SO 1513  -ഇന്നലെ ഗസറ്റിൽ പ്രസിദ്ധീകരിച്ചു. ആത്മനിർഭർ അഭിയാൻ പാക്കേജിന്റെ ഭാഗമായി ഈ മാസം 13 നാണു, 2020 മെയ്, ജൂൺ, ജൂലൈ മാസങ്ങളിലെ EPF സംഭാവന 10 ശതമാനമായി കുറയ്ക്കുന്നതായി കേന്ദ്രസർക്കാർ അറിയിച്ചത്. 1952 ലെ EPF & MP നിയമത്തിന്റെ പരിധിയിൽ വരുന്ന രാജ്യത്തെ എല്ലാത്തരം സ്ഥാപനങ്ങൾക്കും ഈ ഇളവ് ഉപയോഗപ്പെടുത്താവുന്നതാണ്. EPFO വെബ്സൈറ്റിന്റെ ഹോം പേജിൽ, COVID-19 എന്ന ടാബിന് താഴെ വിജ്ഞാപനം ലഭ്യമാണ്.
എന്നാൽ, കേന്ദ്ര-സംസ്ഥാന പൊതുമേഖലാ സ്ഥാപനങ്ങൾക്കോ, കേന്ദ്ര -സംസ്ഥാന ഭരണകൂടങ്ങൾ നിയന്ത്രിക്കുന്നതോ, ഉടമയായിരിക്കുന്നതോ, അവർക്ക് കീഴിലുള്ളതോ ആയ സ്ഥാപനങ്ങൾക്കോ, മേൽപ്പറഞ്ഞ ഇളവ് ഉണ്ടായിരിക്കുന്നതല്ല.
PMGKY ഗുണഭോക്താക്കൾക്കും ഈ കുറഞ്ഞ നിരക്ക് ബാധകമല്ല.
പണലഭ്യതക്കുറവ് മൂലമുള്ള അടിയന്തിര പ്രതിസന്ധിയെ ഒരു പരിധി വരെ മറികടക്കാൻ , രാജ്യത്തെ 6.5 ലക്ഷം സ്ഥാപനങ്ങളിലെ 4.3 കോടി തൊഴിലാളികൾക്കും ഉടമകൾക്കും പിന്തുണ ഉറപ്പാക്കുന്നത് ലക്ഷ്യമിട്ടുള്ളതാണ് ഈ തീരുമാനം.
എംപ്ലോയ്മെന്റ് പ്രോവിഡന്റ് നിധിയിലേക്കുള്ള വിഹിതം കുറച്ചതോടെ, ജീവനക്കാർക്ക് കയ്യിൽ പണമായി ലഭിക്കുന്ന ശമ്പളത്തിൽ  വർധന ഉണ്ടാകും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 124.10 കോടി പിന്നിട്ടു
കഴിഞ്ഞ 24 മണിക്കൂറിനുള്ളിൽ 80.98 ലക്ഷത്തിലധികം ഡോസുകൾ നൽകി
രോഗമുക്തി നിരക്ക് 98.36%.
കഴിഞ്ഞ 24 മണിക്കൂറിൽ 8,954 പേർക്ക് രോഗം സ്ഥിരീകരിച്ചു.
രാജ്യത്ത് നിലവിൽ ചികിത്സയിലുള്ള രോഗികളുടെ എണ്ണം 99,023; 547 ദിവസങ്ങൾക്കുശേഷം ഇത് ഒരു ലക്ഷത്തിൽ താഴെ
പ്രതിവാര രോഗ സ്ഥിരീകരണ നിരക്ക് കഴിഞ്ഞ 17 ദിവസമായി ഒരു ശതമാനത്തിൽ താഴെ 
കഴിഞ്ഞ 24 മണിക്കൂറിൽ 80,98,716 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 124.10കോടി  കടന്നു.
1,28,94,826 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ10,207 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,28,506 ആയി. ദേശീയ രോഗമുക്തി നിരക്ക് 98.36%.
കേന്ദ്ര-സംസ്ഥാന ഗവൺമെന്റ്കളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 157 മത് ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,954 പേർക്കാണ്.
രാജ്യത്ത് നിലവിൽ ചികിത്സയിലുള്ളവരുടെ എണ്ണം തുടർച്ചയായ 547 ദിവസത്തിനു ശേഷം ഒരു ലക്ഷത്തിൽ താഴെയാണ്. 99,023 പേരാണ്. ഇത് രാജ്യത്തെ ആകെ രോഗബാധിതരുടെ 0.29 ശതമാനമാണ് - 2020മാർച്ച് മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,08,467 പരിശോധനകൾ നടത്തി. ആകെ 64.24 കോടിയിലേറെ  പരിശോധനകളാണ് ഇതുവരെ നടത്തിയത്.
(പ്രതിവാര രോഗസ്ഥിരീകരണ നിരക്ക് നിലവിൽ 0.84 % ആണ് – ഇത് 17ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.81% . കഴിഞ്ഞ 58 ദിവസമായി ഇത് 2 ശതമാനത്തിൽ താഴെയും,തുടർച്ചയായ 93 ദിവസമായി 3 ശതമാനത്തിൽ താഴെയുമാണ്.
പ്രധാനമന്ത്രിയുടെ ഓഫീസ്
ബ്രിട്ടന്റെ അടുത്ത പ്രധാനമന്ത്രിയായി തിരഞ്ഞെടുക്കപ്പെട്ട ലിസ് ട്രസിനെ പ്രധാനമന്ത്രി അഭിനന്ദിച്ചു
ബ്രിട്ടന്റെ അടുത്ത പ്രധാനമന്ത്രിയായി തിരഞ്ഞെടുക്കപ്പെട്ട ലിസ് ട്രസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. അവളുടെ പുതിയ ചുമതലകൾക്കും ഉത്തരവാദിത്തങ്ങൾക്കും ശ്രീ മോദി ആശംസകൾ അറിയിച്ചു.
പ്രധാനമന്ത്രി ട്വീറ്റ് ചെയ്തു;
"ബ്രിട്ടന്റെ അടുത്ത പ്രധാനമന്ത്രിയായി തിരഞ്ഞെടുക്കപ്പെട്ടതിന് അഭിനന്ദനങ്ങൾ ലിസ് ട്രസ്. നിങ്ങളുടെ നേതൃത്വത്തിൽ ഇന്ത്യ-യുകെ സമഗ്ര തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുമെന്ന് ആത്മവിശ്വാസമുണ്ട്. നിങ്ങളുടെ പുതിയ സ്ഥാനത്തിനും ഉത്തരവാദിത്തങ്ങൾക്കും ആശംസകൾ നേരുന്നു."
(--ND--
പ്രധാനമന്ത്രിയുടെ ഓഫീസ്
തമിഴ് നടൻ വിശാലിന്റെ കാശിയിലെ അത്ഭുതകരമായ അനുഭവത്തെ പ്രധാനമന്ത്രി അഭിനന്ദിച്ചു
തമിഴ് നടൻ വിശാൽ കാശിയെ അഭിനന്ദിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
നടന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"കാശിയിൽ നിങ്ങൾക്ക് ഒരു അത്ഭുതകരമായ അനുഭവം ഉണ്ടായതിൽ സന്തോഷം."
--ND--
Glad that you had a wonderful experience in Kashi. https://t.co/e74hLfeMj1
— Narendra Modi  November 2, 2022
റെയില്വേ മന്ത്രാലയം
റെയില്വെ കായിക താരങ്ങളുടെ പുതിയ സ്ഥാനക്കയറ്റനയത്തിന് അംഗീകാരം
അര്ജുന, രാജീവ് ഗാന്ധി ഖേല് രത്ന, അവാര്ഡുകള് കരസ്ഥമാക്കിയിട്ടുള്ള റെയില്വേ ജീവനക്കാരായ കായിക താരങ്ങള്ക്കും, പത്മശ്രീ നേടിയിട്ടുള്ള പരിശീലകര്ക്കും കൂടി ഓഫീസര് തസ്തികകളിലേയ്ക്ക് സ്ഥാനക്കയറ്റം നല്കുന്നത് സംബന്ധിച്ച പുതിയ നയത്തിന് കേന്ദ്ര റെയില്വേ മന്ത്രി ശ്രീ. പിയൂഷ് ഗോയല് അംഗീകാരം നല്കി.
രണ്ടു ഒളിമ്പിക്സുകളില് ഇന്ത്യയെ പ്രതിനിധീകരിച്ചവര്, ഏഷ്യന് ഗെയിംസ്/ കോമണ്വെല്ത്ത് ഗെയിംസ് എന്നിവയില് മെഡലുകള് നേടിയവര് എന്നിവര്ക്കും ഓഫീസര് തസ്തികകളിലേക്ക് സ്ഥാനക്കയറ്റം നല്കും.
തങ്ങള് പരിശീലനം നല്കുന്ന കായികതാരങ്ങള് ഒളിമ്പിക്സ്, ലോകകപ്പ്, ലോകചാമ്പ്യന്ഷിപ്പുകള്/ഏഷ്യന് ഗെയിംസ്, കോമണ്വെല്ത്ത് ഗെയിംസ് എന്നിവയിലായി 3 മെഡലുകളെങ്കിലും  കരസ്ഥമാക്കിയാല് പരിശീലകരെയും റെയില്വേയില് സ്ഥാനക്കയറ്റത്തിനായി പരിഗണിക്കും.
രാജ്യത്തെ കായിക മേഖലയെ പ്രോത്സാഹിപ്പിക്കാനുള്ള ശ്രമങ്ങളുടെ ഭാഗമായാണ് റെയില്വേയുടെ ഈ ഉദ്യമം.
(AM MRD – 633
വാര്ത്താവിതരണ പ്രക്ഷേപണ മന്ത്രാലയം
സിനിമകള് ഇന്ത്യയില് ചിത്രീകരിക്കാന് വിദേശ ചലച്ചിത്ര പ്രവര്ത്തകരെ ക്ഷണിച്ച് കേന്ദ്ര സഹ മന്ത്രി ഡോ. എല് മുരുകന്
കാന് ചലച്ചിത്ര മേളയില് ഇന്ത്യ പവലിയനിലെ വട്ടമേശ സമ്മേളനത്തില് മന്ത്രി പങ്കെടുത്തു
ലോകം മുഴുവനുള്ള ചലച്ചിത്ര പ്രവര്ത്തകരെ ഇന്ത്യയിലേക്കു ക്ഷണിച്ച് കേന്ദ്ര വാര്ത്താ വിതരണ പ്രക്ഷേപണ സഹ മന്ത്രി ഡോ. എല് മുരുഗന്. കാന് ചലച്ചിത്ര മേളയുടെ ഭാഗമായ ഇന്ത്യ പവലിയനില് നടന്ന വട്ടമേശ സമ്മേളനത്തില് പങ്കെടുക്കവെയാണ് സിനിമാ ചിത്രീകരണത്തിനായി വിദേശ ചലച്ചിത്ര പ്രവര്ത്തകരെ കേന്ദ്ര സഹ മന്ത്രി ഇന്ത്യയിലേക്കു ക്ഷണിച്ചത്.
ഇന്ത്യയില് വിദേശ സിനിമകളുടെ ചിത്രീകരണത്തിന് മികച്ച പിന്തുണയാണ് നല്കുന്നത് എന്ന് അദ്ദേഹം പറഞ്ഞു. വിദേശ സിനിമാ നിര്മ്മാതാക്കള് ഉള്പ്പെടുന്ന സിനിമകളുടെ സഹ നിര്മ്മാണത്തിന് ഇന്ത്യാ ഗവണ്മെന്റ് പ്രോത്സാഹനം നല്കുന്നു. കഥ പറച്ചിലിന്റെ മഹത്തായ പാരമ്പര്യവും രാമായണം, മഹാഭാരതം തുടങ്ങിയ ഇതിഹാസങ്ങളുടെ പിന്ബലവും ഉള്ളതിനാല് ലോകത്തിന്റെ ഉള്ളടക്ക കേന്ദ്രമായി ഇന്ത്യ മാറുകയാണ് എന്നും അദ്ദേഹം പറഞ്ഞു.
വര്ഷം തോറും ഏറ്റവും കൂടുതല് സിനിമകള് നിര്മിക്കുന്ന രാജ്യമാണ് ഇന്ത്യയെന്ന് കേന്ദ്ര സഹ മന്ത്രി ചൂണ്ടിക്കാട്ടി. ഇരുപതില് കൂടുതല് ഭാഷകളില് രാജ്യത്ത് ചലച്ചിത്ര നിര്മാണം നടക്കുന്നുണ്ട്. നൂറു കോടിയിലധികം സിനിമാ പ്രേക്ഷകരുള്ള വിപണി എന്ന നിലയില് ഇന്ത്യക്കുള്ള പ്രാധാന്യവും ഡോ. എല് മുരുകന് എടുത്തുപറഞ്ഞു. സിനിമാ മേഖലയിലുള്ള സ്റ്റാര്ട്ട് അപ്പുകള്ക്കും വലിയ പ്രോത്സാഹനമാണ് ഇന്ത്യാ ഗവണ്മെന്റ് നല്കുന്നത്. കാനില് തങ്ങളെ അവതരിപ്പിക്കാനായി ഇത്തരത്തിലുള്ള സ്റ്റാര്ട്ട് അപ്പുകള് എത്തിയിട്ടുള്ളതും അദ്ദേഹം സൂചിപ്പിച്ചു. ഇന്ത്യയില് നിന്നുള്ള പ്രാദേശിക സിനിമകള് ആഗോള ശ്രദ്ധ നേടുന്നതിനെ കുറിച്ചും ഭാഷ ഇവയ്ക്ക് തടസ്സമാകില്ല എന്നും അദ്ദേഹം പറഞ്ഞു. ഏക ജാലക സംവിധാനത്തിലൂടെ ചലച്ചിത്ര നിര്മാണം പൂര്ത്തിയാക്കുന്നതിനുള്ള വിവിധ സൗകര്യങ്ങള് ഒരുക്കിയിട്ടുള്ള കാര്യവും അദ്ദേഹം പരാമര്ശിച്ചു. എം ഐ എഫ് എഫ് 2022, ഐ എഫ് എഫ് ഐ 2022 തുടങ്ങി രാജ്യത്തെ വിവിധ ചലച്ചിത്ര മേളകളുടെ ഭാഗമാകാനും കേന്ദ്ര സഹ മന്ത്രി വിദേശ ചലച്ചിത്ര പ്രവര്ത്തകരെ ക്ഷണിച്ചു. ചലച്ചിത്ര നിര്മ്മാണത്തില്, പ്രത്യേകിച്ച് ഓഡിയോ വിഷ്വല് രംഗത്ത് സാങ്കേതിക വിദ്യയുടെ വര്ധിച്ചു വരുന്ന പ്രാധാന്യവും അദ്ദേഹം എടുത്തു പറഞ്ഞു.
ഇറ്റലിയിലെ ഫ്ളോറന്സിലെ റിവര് ടു റിവര് ചലച്ചിത്ര മേള ഡയറക്ടര് സെല്വാഗ്ഗിയ വെലോ, യു കെ- യിലെ സ്പെഷ്യല് ട്രീറ്റ്സ് പ്രൊഡക്ഷന്സ് ചലച്ചിത്ര നിര്മാതാവും സംവിധായകനുമായ കോളിന് ബറോസ്, ദക്ഷിണ സ്വീഡന് ചലച്ചിത്ര കമ്മീഷണര് മൈക്കല് സ്വെന്സൂണ്, സ്വീഡനിലെ ആശയ വിനിമയ വകുപ്പിന്റെ തീമാറ്റിക് കമ്യൂണിക്കേഷന് യൂണിറ്റ് പ്രോജക്ട് മാനേജര് അമ്മി ജാന്സണ്, ഫിലിപ്പീന്സ് ചലച്ചിത്ര കമ്മീഷണര് മേരി ലിസ ഡിനോ, യു എസ് എ- യിലെ എയ്ജ്ലെസ് അന്താരാഷ്ട്ര ചലച്ചിത്ര മേളയിലെ എക്സിക്യൂട്ടീവ് ആന്ഡ് ആര്ടിസ്റ്റിക് ഫൗണ്ടര് ജൂഡി ഗ്ലാഡ്സ്റ്റണ്, ഇന്ഡോ ജര്മന് ഫിലിംസ് ഡയറക്ടര് സ്റ്റെഫാന് ഒട്ടന്ബ്രൂച്ച്, ലണ്ടന് ഇന്ത്യന് ഫിലിം ഫെസ്റ്റിവല് ഡയറക്ടര് കാരി സാവ്നി എന്നിവരും വട്ടമേശ സമ്മേളനത്തില് പങ്കെടുത്തു.
-ND-
(Visitor Counter : 124
ആരോഗ്യ, കുടുംബക്ഷേമ മന്ത്രാലയം
ലോകത്തെ ഏറ്റവും വലിയ വാക്സിനേഷൻ യജ്ഞത്തിന്റെ ഭാഗമായി ഇന്ത്യയിൽ മൂന്ന് കോടിയോളം വാക്സിൻ ഡോസ് വിതരണം ചെയ്തു.
കഴിഞ്ഞ 24 മണിക്കൂറിനിടെ 15 ലക്ഷത്തിലധികം ഡോസ് വാക്സിൻ വിതരണം ചെയ്തു.
മഹാരാഷ്ട്ര, കേരളം,കർണാടക, പഞ്ചാബ്, തമിഴ്നാട്, ഗുജറാത്ത് എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന.
ലോകത്തെ ഏറ്റവും വലിയ വാക്സിനേഷൻ യജ്ഞത്തിന്റെ ഭാഗമായി ഇന്ത്യയിൽ മൂന്ന് കോടിയോളം കോവിഡ് വാക്സിൻ ഡോസ് വിതരണം ചെയ്തു.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 5,10,400 സെഷനുകളിലായി 2,97,38,409 കോവിഡ് വാക്സിൻ ഡോസ് വിതരണം ചെയ്തു.
ഇതിൽ 73,47,895 ആരോഗ്യപ്രവർത്തകർ , 42,95,201 ആരോഗ്യപ്രവർത്തകർ ,73,32,641 മുന്നണിപ്പോരാളികൾ ,11,35,573 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 14,40,092 പേർ ,60 വയസ്സിനു മുകളിൽ പ്രായമുള്ള 81,87,007 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ അമ്പത്തിയേഴാം ദിവസം  15,19,952 ഡോസ് വാക്സിൻ വിതരണം ചെയ്തു.ഇതിൽ 24086 സെഷനുകളിലായി 12,32,131 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു.2,87,821 ആരോഗ്യപ്രവർത്തകരും മുന്നണിപ്പോരാളികളും രണ്ടാം ഡോസ്വാ ക്സിനും സ്വീകരിച്ചു.
മഹാരാഷ്ട്ര, കേരളം, പഞ്ചാബ്, തമിഴ്നാട്,ഗുജറാത്ത്, കർണാടക, മധ്യപ്രദേശ് എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു . കഴിഞ്ഞ 24 മണിക്കൂറിൽ റിപ്പോർട്ട് ചെയ്ത 25,320 പുതിയ കേസുകളിൽ 87.73% വും ഈ സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും അധികം പ്രതിദിന രോഗികൾ - 15,602. കേരളത്തിൽ 2035, പഞ്ചാബിൽ 1510 കേസുകൾ റിപ്പോർട്ട് ചെയ്തു.
ഇന്ത്യയിൽ ചികിത്സയിലുള്ളവരുടെ ആകെ എണ്ണം 2.10 ലക്ഷമായി .ഇതിൽ76.93% വും മഹാരാഷ്ട്ര കേരളം പഞ്ചാബ് എന്നീ സംസ്ഥാനങ്ങളിൽ.
ദേശീയതലത്തിൽ രോഗമുക്തരുടെ എണ്ണം 1,09,89,897 ആയി.96.75% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 16,637 പേർക്ക്രോഗം ഭേദമായി. ഇതിൽ 83.13% ആറ് സംസ്ഥാനങ്ങളിൽ.7467 പേർക്ക്രോഗം മാറിയ മഹാരാഷ്ട്രയാണ് പ്രതിദിന രോഗമുക്തരുടെ എണ്ണത്തിൽ ഒന്നാമത്.
കഴിഞ്ഞ 24 മണിക്കൂറിൽ 161 മരണം റിപ്പോർട്ട് ചെയ്തു. ഇവയിൽ 84.47ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 88. പഞ്ചാബിൽ 22 കേരളത്തിൽ 12 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
കഴിഞ്ഞ 24 മണിക്കൂറിൽ 14 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. രാജസ്ഥാൻ, ഝാർഖണ്ഡ്, പുതുച്ചേരി, ലക്ഷദ്വീപ്, മേഘാലയ, നാഗാലാൻഡ്ത്രിപുര, സിക്കിം, ലഡാക്ക്, മണിപ്പൂർ, മിസോറാം, ആൻഡമാൻ& നിക്കോബാർ ദ്വീപ്, അരുണാചൽപ്രദേശ്, ദാമൻ& ദിയു, ദാദ്ര &നഗർ ഹവേലി എന്നിവയാണവ
പ്രധാനമന്ത്രിയുടെ ഓഫീസ്
പ്രധാനമന്ത്രിയും അമേരിക്കന് പ്രസിഡന്റുമായി ടെലിഫോണില് സംസാരിച്ചു
പ്രധാനമന്ത്രി നരേന്ദ്ര മോദി ബഹുമാനപ്പെട്ട അമേരിക്കന് പ്രസിഡന്റ് ഡൊണാള്ഡ് ട്രംപുമായി ടെലിഫോണില് ചര്ച്ച നടത്തി.
ഗ്രൂപ്പ് ഓഫ് സെവന് നേതൃത്വത്തെ കുറിച്ചു സംസാരിച്ച പ്രസിഡന്റ് ട്രംപ് കൂട്ടായ്മയില് ഇന്ത്യ ഉള്പ്പെടെയുള്ള മറ്റു പ്രധാന രാജ്യങ്ങളെ ഉള്പ്പെടുത്താനുള്ള ആഗ്രഹം പ്രകടിപ്പിച്ചു. ഈ സാഹചര്യത്തില് അമേരിക്കയില് നടക്കുന്ന ജി-7 ഉച്ചകോടിയില് സംബന്ധിക്കാന് പ്രധാനമന്ത്രി മോദിയെ അദ്ദേഹം ക്ഷണിച്ചു.
പ്രസിഡന്റ് ട്രംപിന്റെ സൃഷ്ടിപരവും ദീര്ഘവീക്ഷണത്തോടെയുള്ളതുമായ സമീപനത്തെ അഭിനന്ദിച്ച പ്രധാനമന്ത്രി മോദി, കൂട്ടായ്മ വികസിപ്പിക്കുന്നത് കോവിഡനന്തര ലോകത്തില് ഉയര്ന്നുവരുന്ന യാഥാര്ഥ്യങ്ങളെ ഉള്ക്കൊള്ളാന് സഹായകമാകുമെന്നു ചൂണ്ടിക്കാട്ടി. ഉച്ചകോടിയുടെ വിജയത്തിനായി അമേരിക്ക ഉള്പ്പെടെയുള്ള രാജ്യങ്ങളുമായി സഹകരിക്കുന്നതില് ഇന്ത്യക്കു സന്തോഷം മാത്രമേ ഉള്ളൂ എന്ന് അദ്ദേഹം പറഞ്ഞു.
അമേരിക്കയില് നടന്നുവരുന്ന ജനങ്ങളുടെ പ്രതിഷേധത്തില് പ്രധാനമന്ത്രി മോദി ആശങ്ക രേഖപ്പെടുത്തി. പ്രശ്നം എത്രയും വേഗം പരിഹരിക്കപ്പെടട്ടേ എന്ന് ആശംസിക്കുകയും ചെയ്തു.
ഇരു രാജ്യങ്ങളിലുമുള്ള കോവിഡ്- 19 സാഹചര്യം, ഇന്ത്യ-ചൈന അതിര്ത്തിയിലെ സ്ഥിതിഗതികള്, ലോകാരോഗ്യ സംഘടന പരിഷ്കരിക്കപ്പെടേണ്ടതിന്റെ ആവശ്യകത തുടങ്ങിയ വിഷയങ്ങള് സംബന്ധിച്ച വീക്ഷണങ്ങള് ഇരുവരും പങ്കുവെച്ചു.
ഫെബ്രുവരിയില് നടത്തിയ ഇന്ത്യാ സന്ദര്ശനം ഊഷ്മളതയോടെ പ്രസിഡന്റ് ട്രംപ് അനുസ്മരിച്ചു. സന്ദര്ശനം പല കാരണങ്ങളാല് അവിസ്മരണീയവും ചരിത്രപരവും ആയിരുന്നു എന്നും ഉഭയകക്ഷി ബന്ധത്തിന് ഊര്ജം പകരാന് അതു സഹായകമായി എന്നും പ്രധാനമന്ത്രി മോദി പറഞ്ഞു.
സംഭാഷണത്തിലെ സവിശേഷമായ ഊഷ്മളതയും ആത്മാര്ഥതയും ഇന്ത്യ-അമേരിക്ക ബന്ധത്തിന്റെ സവിശേഷ സ്ഥിതിയും ഇരു നേതാക്കളും തമ്മിലുള്ള സൗഹൃദവും പ്രതിഫലിപ്പിക്കുന്നതായിരുന്നു.
(
പ്രധാനമന്ത്രിയുടെ ഓഫീസ്
ബാലിയിൽ ജി-20 ഉച്ചകോടിക്കിടെ ഫ്രാൻസ് പ്രസിഡന്റുമായി പ്രധാനമന്ത്രി കൂടിക്കാഴ്ച നടത്തി
ജി-20 ഉച്ചകോടിയിൽ ഇന്ന് ഉച്ചഭക്ഷണത്തിനിടെ ,പ്രധാനമന്ത്രി ശ്രീ നരേന്ദ്ര മോദി ഫ്രാൻസ് പ്രസിഡന്റ് ഇമ്മാനുവൽ മാക്രോണുമായി കൂടിക്കാഴ്ച നടത്തി.
പ്രതിരോധം, സിവിൽ ആണവ, വ്യാപാരം, നിക്ഷേപം തുടങ്ങി വിവിധ മേഖലകളിലെ സഹകരണം ഇരു നേതാക്കളും അവലോകനം ചെയ്തു. സാമ്പത്തിക ഇടപഴകലിന്റെ പുതിയ മേഖലകളിലെ സഹകരണത്തിന്റെ ആഴം കൂട്ടുന്നതിനെയും അവർ സ്വാഗതം ചെയ്തു.
പരസ്പര താൽപര്യമുള്ള മേഖലാ , ആഗോള വിഷയങ്ങളും ചർച്ച ചെയ്തു.
--ND--
(
യു.പി.എസ്.സി
2022 ഫെബ്രുവരിയിൽ യുപിഎസ്സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂ ഡൽഹി: മാർച്ച് 24, 2022
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2022 ഫെബ്രുവരി മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്. മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/mar/doc202232428501.pdf
(Visitor Counter : 104
ആഭ്യന്തരകാര്യ മന്ത്രാലയം
പ്രധാനമന്ത്രി ശ്രീ മോദിയുടെ നേതൃത്വത്തില് എഴുവര്ഷം പൂര്ത്തിയാക്കിയ കേന്ദ്ര ഗണ്മെന്റ് അഭൂതപൂര്വ്വമായ നേട്ടങ്ങള്ക്ക് കേന്ദ്ര ആഭ്യന്തരമന്ത്രി ശ്രീ അമിത് ഷാ പ്രധാനമന്ത്രി ശ്രീ നരേന്ദ്ര മോദിയെ അഭിനന്ദിച്ചു.
''വികസനം, സുരക്ഷ, പൊതുജനക്ഷേമം, നാഴിക്കല്ലായ പരിഷ്കാരങ്ങള് എന്നിവയുടെ സമാനതകളില്ലാത്ത ഏകോപനത്തിന്റെ സവിശേഷമായ ഒരു ഉദാഹരണം മോദി ഗവണ്മെന്റ് അവതരിപ്പിച്ചു'' ശ്രീ അമിത് ഷാ പറഞ്ഞു.
''ഈ 7 വര്ഷംകൊണ്ട്, ശ്രീ മോദി ഒരു വശത്ത്, തന്റെ നിശ്ചയദാര്ഡ്യവും സമഗ്രവും ക്ഷേമപരവുമായ നയങ്ങള്ക്കൊപ്പം നിലനിര്ത്തിക്കൊണ്ട് ദരിദ്രരുടെയും കര്ഷകരുടെയും നിരാലംബരായവരുടെയും ജീവിതനിലവാരം മെച്ചപ്പെടുത്തുകയും മുഖ്യധാരയിലേക്ക് കൊണ്ടുവരികയും ചെയ്തുകൊണ്ട് രാജ്യത്തിന്റെ താല്പര്യ പ്രധാനമായി നിലനിര്ത്തുകയും മറുവശത്ത്, തന്റെ ശക്തമായ നേതൃത്വത്തിലൂടെ ഇന്ത്യയെ ശക്തമായ ഒരു രാജ്യമാക്കി മാറ്റുകയും ചെയ്തു''
''കഴിഞ്ഞ 7 വര്ഷമായി മോദിജിയുടെ സേവനത്തിലും അര്പ്പണബോധത്തിലും അചഞ്ചലമായ വിശ്വാസം നിരന്തരമായി രാജ്യത്തെ ജനങ്ങള് പ്രകടിപ്പിച്ചിട്ടുണ്ട്, അതിന് ഞാന് ദേശവാസികള്ക്ക് മുന്നില് തലവണങ്ങുന്നു''.
''മോദിജിയുടെ ദര്ശനാത്മക നേതൃത്വത്തിന് കീഴില് നമ്മള് എല്ലാ വെല്ലുവിളികളെയും അതിജീവിച്ച് ഇന്ത്യയുടെ വികസന യാത്ര തടസ്സമില്ലാതെ തുടരുമെന്ന് എനിക്ക് ഉറപ്പുണ്ട്.'
പ്രധാനമന്ത്രി ശ്രീ മോദിയുടെ നേതൃത്വത്തില് കേന്ദ്ര ഗവണ്മെന്റ് 7 വര്ഷം പൂര്ത്തിയാക്കുമ്പോള് കൈവരിച്ച അഭൂതപൂര്വമായ നേട്ടങ്ങള്ക്ക് കേന്ദ്ര ആഭ്യന്തരമന്ത്രി ശ്രീ അമിത് ഷാ പ്രധാനമന്ത്രി ശ്രീ നരേന്ദ്ര മോദിയെ അഭിനന്ദിച്ചു. ''വികസനം, സുരക്ഷ, പൊതുക്ഷേമം, നാഴികകല്ലുകളായ പരിഷ്കാരങ്ങള് എന്നിവയുടെ സമാനതകളില്ലാത്ത ഏകോപനത്തിന്റെ സവിശേഷമായ ഒരു ഉദാഹരണം മോഡി ഗവണ്മെന്റ് അവതരിപ്പിച്ചു'' ട്വീറ്റുകളുടെ പരമ്പരയില് ശ്രീ അമിത് ഷാ ഇന്ന് പറഞ്ഞു.
''ഈ 7 വര്ഷംകൊണ്ട്, ശ്രീ മോദി ഒരു വശത്ത്, തന്റെ നിശ്ചയദാര്ഢ്യവും സമഗ്രവും ക്ഷേമപരവുമായ നയങ്ങള്ക്കൊപ്പം നിലനിര്ത്തിക്കൊണ്ട് ദരിദ്രരുടെയും കര്ഷകരുടെയും നിരാലംബരായവരുടെയും ജീവിതനിലവാരം മെച്ചപ്പെടുത്തുകയും മുഖ്യധാരയിലേക്ക് കൊണ്ടുവരികയും ചെയ്തുകൊണ്ട് രാജ്യത്തിന്റെ താല്പര്യ പ്രധാനമായി നിലനിര്ത്തുകയും മറുവശത്ത്, തന്റെ ശക്തമായ നേതൃത്വത്തിലൂടെ ഇന്ത്യയെ ശക്തമായ ഒരു രാജ്യമാക്കി മാറ്റുകയും ചെയ്തു'' കേന്ദ്ര ആഭ്യന്തരമന്ത്രി പറഞ്ഞു.
''കഴിഞ്ഞ 7 വര്ഷങ്ങളായി മോദിജിയുടെ സേവനത്തിനും അര്പ്പണബോധത്തിനും രാജ്യത്തെ ജനങ്ങള് നിരന്തരമായി അചഞ്ചലമായ വിശ്വാസം പ്രകടിപ്പിക്കുന്നുണ്ട്, അതിന് ഞാന് ദേശവാസികള്ക്ക് മുന്നില് തലവണങ്ങുന്നു. മോദിജിയുടെ ദര്ശനാത്മക നേതൃത്വത്തിന് കീഴില് നമ്മള് എല്ലാ വെല്ലുവിളികളെയും അതിജീവിച്ച് ഇന്ത്യയുടെ വികസനയാത്ര തടസ്സമില്ലാതെ തുടരുമെന്ന് എനിക്ക് ഉറപ്പുണ്ട്''. ശ്രീ അമിത് ഷാ പറഞ്ഞു.
രാഷ്ട്രപതിയുടെ കാര്യാലയം
സത്യപാല് മാലിക്ക് മേഘാലയ ഗവര്ണര്
താഴെപ്പറയും പ്രകാരം ഗവര്ണ്ണര്മാരുടെ നിയമനത്തിന്/സ്ഥലം മാറ്റത്തിന് രാഷ്ട്രപതി ശ്രീ. രാം നാഥ് കോവിന്ദ് അംഗീകാരം നല്കി.
ഗോവ ഗവര്ണ്ണര് സത്യ പാല് മാലിക്കിന് സ്ഥലംമാറ്റം നല്കി മേഘാലയ ഗവര്ണര് ആയി നിയമിച്ചു.
മഹാരാഷ്ട്ര ഗവര്ണര് ഭഗത് സിംഗ് കോശിയാരിക്ക് ഗോവ ഗവര്ണറുടെ അധിക ചുമതല നല്കി.
ഗവര്ണ്ണര്മാര് അതത് ഓഫീസുകളില് ചുമതലയേല്ക്കുന്ന ദിവസം മുതല് നിയമനo പ്രാബല്യത്തില് വരും.
പ്രധാനമന്ത്രിയുടെ ഓഫീസ്
ലേയ്ക്ക് സമീപമുണ്ടായ അപകടത്തിൽ ഇന്ത്യൻ സൈനികരുടെ ജീവൻ നഷ്ടപ്പെട്ടതിൽ പ്രധാനമന്ത്രി അനുശോചനം അറിയിച്ചു
ലേയ്ക്ക് സമീപമുണ്ടായ അപകടത്തിൽ ഇന്ത്യൻ സൈനികരുടെ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം ആശംസിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
"ലേയ്ക്ക് സമീപം ഇന്ത്യൻ സൈന്യത്തിലെ ഉദ്യോഗസ്ഥരെ നഷ്ടപ്പെട്ടതിൽ വേദനയുണ്ട്. അവരുടെ ശ്രേഷ്ഠമായ രാഷ്ട്രസേവനം എന്നും ഓർമ്മിക്കപ്പെടും. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർ എത്രയും വേഗം സുഖം പ്രാപിക്കട്ടെ : പ്രധാനമന്ത്രി നരേന്ദ്രമോദി."
Pained by the mishap near Leh in which we have lost personnel of the Indian Army. Their rich service to the nation will always be remembered. Condolences to the bereaved families. May those who are injured recover at the earliest: PM @narendramodi
— PMO India  August 19, 2023
ഉപരാഷ്ട്രപതിയുടെ കാര്യാലയം
സൗരോർജ്ജ ഫോട്ടോ വോൾട്ടായിക് സെല്ലുകൾ, മൊഡ്യൂളുകൾ എന്നിവയുടെ തദ്ദേശീയ ഉത്പാദനം വർധിപ്പിക്കാൻ ആഹ്വാനം ചെയ്ത് ഉപരാഷ്ട്രപതി
ന്യൂഡൽഹി , സെപ്റ്റംബർ 11,2021
സൗരോർജ്ജ ഫോട്ടോ വോൾട്ടായിക് സെല്ലുകൾ, മൊഡ്യൂളുകൾ എന്നിവയുടെ തദ്ദേശീയ ഉത്പാദനം വർധിപ്പിക്കുന്നതിന്റെ ഭാഗമായി, ഇവയുടെ ഉത്പാദന ശാലകളുടെ സ്ഥാപനത്തിന് പ്രോത്സാഹനം നൽകാൻ സംസ്ഥാനങ്ങളോട് ഉപരാഷ്ട്രപതി എം.വെങ്കയ്യ നായിഡു ആവശ്യപ്പെട്ടു
സോളാർ സെല്ലുകൾ, മൊഡ്യൂളുകൾ എന്നിവയുടെ ഇറക്കുമതിയെ ഇന്ത്യ ഇപ്പോഴും ആശ്രയിക്കുന്നത് ചൂണ്ടിക്കാട്ടിയ ഉപരാഷ്ട്രപതി, സംസ്ഥാനങ്ങളുടെ മികച്ച പങ്കാളിത്തത്തോടെ സൗരോർജ മേഖലയിൽ സ്വാശ്രയത്വം കൈവരിക്കേണ്ടതിന്റെ ആവശ്യകത എടുത്തുപറഞ്ഞു
ഇതിന്റെ ഭാഗമായി വ്യവസായ മേഖലയിലെ ചെറുകിട സംരംഭങ്ങൾക്ക് ആവശ്യമായ പ്രോത്സാഹനം നൽകണമെന്നും അദ്ദേഹം ആവശ്യപ്പെട്ടു
വരുംവർഷങ്ങളിൽ പുനരുപയോഗ ഊർജ്ജ മേഖലയിൽ ഇന്ത്യക്കുള്ള വളർച്ചാ സാധ്യതകൾ ചൂണ്ടിക്കാട്ടവേ, മികച്ച പരിശീലനമുള്ള വ്യക്തികളുടെ അഭാവം, മേഖലയിൽ വലിയ പ്രതിസന്ധി സൃഷ്ടിക്കുന്നതായി ഉപരാഷ്ട്രപതി അഭിപ്രായപ്പെട്ടു
തൊഴിലാളികൾക്ക്ഏറ്റവും പുതിയ സാങ്കേതിക വിദ്യകളിൽ ആവശ്യമായ പരിജ്ഞാനം ഉറപ്പാക്കുന്നതിനായി പരിശീലന -നൈപുണ്യ വികസന മേഖലയിൽ കൂടുതൽ നിക്ഷേപം ആവശ്യമാണെന്നും അദ്ദേഹം നിർദ്ദേശിച്ചു
കേന്ദ്രഭരണപ്രദേശമായ പുതുച്ചേരിയിലുള്ള പുതുച്ചേരി സർവകലാശാലയിലെ 2.4 മെഗാവാട്ട് ശേഷിയുള്ള സൗരോർജ്ജ പ്ലാന്റ് ഉദ്ഘാടനം ചെയ്തു സംസാരിക്കുകയായിരുന്നു ഉപരാഷ്ട്രപതി
40 ജിഗാവാട്ടിലേറെ സ്ഥാപിത സൗരോർജ ശേഷിയുള്ള ഇന്ത്യ, ആഗോളതലത്തിൽ തന്നെ സൗരോർജ്ജ ശേഷിയിൽ അഞ്ചാമത് ആണെന്ന് ശ്രീ.നായിഡു ചൂണ്ടിക്കാട്ടി
സൗരോർജ മേഖലയിലെ നൂതനാശയ രൂപീകരണത്തിന്റെ പ്രാധാന്യം ചൂണ്ടിക്കാട്ടവേ, ഭൗമോപരിതലത്തിൽ സ്ഥാപിക്കുന്ന സൗരോർജ്ജ ഉൽപ്പാദന സംവിധാനങ്ങൾക്കായി കൂടുതൽ മേഖലകൾ കണ്ടെത്തേണ്ടതുണ്ട് എന്നും ശ്രീ നായിഡു നിർദ്ദേശിച്ചു
കെട്ടിടങ്ങളുടെ മേൽക്കൂരയിൽ സ്ഥാപിക്കുന്ന സൗരോർജ്ജ പ്ലാന്റുകൾ സുസ്ഥിരമായ ഒരു സംവിധാനം ആണെന്നും ഇവ കൂടുതൽ പ്രോത്സാഹിപ്പിക്കേണ്ടതുണ്ടെന്നും ഉപരാഷ്ട്രപതി ഓർമിപ്പിച്ചു
പുനരുപയോഗ ഊർജ്ജവുമായി ബന്ധപ്പെട്ട ഗവേഷണങ്ങൾ, പദ്ധതികൾ എന്നിവയിൽ കൂടുതലായി പങ്കെടുക്കാൻ, അദ്ദേഹം രാജ്യത്തെ സർവകലാശാലകളോട് ആഹ്വാനം ചെയ്തു
IE/SKY
(Visitor Counter : 153
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, ഫെബ്രുവരി 08, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 170.21 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 9,94,891 പേർ; ചികിത്സയിലുള്ളത് ആകെ രോഗബാധിതരുടെ 2.35%
കഴിഞ്ഞ 24 മണിക്കൂറിനിടെ 1,80,456 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,08,40,658 ആയി; രോഗമുക്തി നിരക്ക് 96.46%
കഴിഞ്ഞ 24 മണിക്കൂറിൽ 67,597 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 5.02%; പ്രതിവാര രോഗസ്ഥിരീകരണ നിരക്ക് 8.30%
(ആകെ നടത്തിയത് 74.29 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 13,46,534 പരിശോധനകൾ